CELEX: 32016D0041
Language: mt
Date: 2016-01-14 00:00:00
Title: Deċiżjoni ta' Implimentazzjoni tal-Kummissjoni (UE) 2016/41 tal-14 ta' Jannar 2016 li temenda l-Anness II tad-Deċiżjoni 2007/777/KE rigward l-entrata għall-Messiku fil-lista ta' pajjiżi terzi jew partijiet tagħhom, li minnhom hija awtorizzata l-introduzzjoni ta' prodotti tal-laħam u ta' stonkijiet, bżieżaq tal-awrina u msaren ittrattati lejn l-Unjoni b'rabta mal-influwenza tat-tjur b'patoġeniċità għolja (notifikata bid-dokument C(2016) 41) (Test b'rilevanza għaż-ŻEE)

16.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 11/8
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/41
   tal-14 ta' Jannar 2016
   li temenda l-Anness II tad-Deċiżjoni 2007/777/KE rigward l-entrata għall-Messiku fil-lista ta' pajjiżi terzi jew partijiet tagħhom, li minnhom hija awtorizzata l-introduzzjoni ta' prodotti tal-laħam u ta' stonkijiet, bżieżaq tal-awrina u msaren ittrattati lejn l-Unjoni b'rabta mal-influwenza tat-tjur b'patoġeniċità għolja
   
      
         (notifikata bid-dokument C(2016) 41)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2002/99/KE tas-16 ta' Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta' prodotti li joriġinaw mill-annimali u li huma għall-konsum uman (1), u b'mod partikolari l-frażi introduttorja tal-Artikolu 8, l-ewwel subparagrafu tal-punt 1 tal-Artikolu 8, il-punt 4 tal-Artikolu 8, u l-Artikolu 9(4)(c) tagħha,
   Billi:
   
               (1)
            
            
               Id-Deċiżjoni tal-Kummissjoni 2007/777/KE (2) tistipula r-regoli tas-saħħa tal-annimali u tas-saħħa pubblika għall-importazzjoni fl-Unjoni u t-tranżitu u l-ħżin fiha ta' kunsinni ta' prodotti tal-laħam u ta' stonkijiet, bżieżaq tal-awrina u msaren ittrattati (“il-prodotti”).
            
         
               (2)
            
            
               Il-Parti 2 tal-Anness II tad-Deċiżjoni 2007/777/KE tistabbilixxi lista ta' pajjiżi terzi jew partijiet minnhom, minn fejn hija awtorizzata l-introduzzjoni fl-Unjoni tal-prodotti, sakemm il-prodotti jkun sarilhom it-trattament rilevanti kif stabbilit fil-Parti 4 ta' dak l-Anness. Il-Parti 4 tal-Anness II tad-Deċiżjoni 2007/777/KE tistabbilixxi t-trattament mhux speċifiku “A” u t-trattamenti speċifiċi “B” sa “F”, elenkati b'ordni ta' severità li dejjem tonqos.
            
         
               (3)
            
            
               Il-Messiku huwa elenkat fil-Parti 2 tal-Anness II tad-Deċiżjoni 2007/777/KE bħala pajjiż terz li minnu hija awtorizzata l-importazzjoni fl-Unjoni ta' prodotti miksuba minn tjur tal-irziezet, tjur imrobbija għall-kaċċa, ratiti u tjur tal-kaċċa selvaġġi.
            
         
               (4)
            
            
               Wara li f'Jannar 2013 kien hemm tifqigħat tal-influwenza tat-tjur b'patoġeniċità għolja (“HPAI”) tas-sottotip H7N3 fit-territorju tal-Messiku, l-entrata għal dak il-pajjiż terz fil-lista stabbilita fil-Parti 2 tal-Anness II tad-Deċiżjoni 2007/777/KE ġiet emendata bid-Deċiżjoni ta' Implimentazzjoni tal-Kummissjoni 2013/217/UE (3) sabiex tispeċifika li l-prodotti ġejjin minn tjur tal-irziezet, tjur imrobbija għall-kaċċa, ratiti u tjur tal-kaċċa selvaġġi jistgħu jiġu awtorizzati biss għall-introduzzjoni fl-Unjoni mill-Messiku wara li jsirilhom it-trattament speċifiku “B”, kif stabbilit fil-Parti 4 tal-Anness II tad-Deċiżjoni 2007/777/KE.
            
         
               (5)
            
            
               Fit-8 ta' Mejju 2015, Il-Messiku ppreżenta informazzjoni dwar is-sitwazzjoni tal-HPAI. Il-Messiku applikat politika ta' qerda u wettqet sorveljanza għall-influwenza tat-tjur. Hija ma sabet l-ebda ċirkolazzjoni ulterjuri tal-vajrus.
            
         
               (6)
            
            
               Dik l-informazzjoni ġiet evalwata mill-Kummissjoni. Abbażi ta' din l-evalwazzjoni, kif ukoll tal-garanziji pprovduti mill-Messiku, huwa xieraq li tiġi emendata l-entrata għall-Messiku fil-lista stabbilita fil-Parti 2 tal-Anness II tad-Deċiżjoni 2007/777/KE, fir-rigward tat-trattament speċifiku preskritt għall-prodotti derivati minn tjur tal-irziezet, tjur imrobbija għall-kaċċa, ratiti u tjur tal-kaċċa selvaġġi. Sabiex titqies is-sitwazzjoni favorevoli tal-marda fil-Messiku, il-prodotti msemmija hawn fuq jistgħu jiġu awtorizzati għall-introduzzjoni fl-Unjoni wara li jkun sarilhom it-trattament speċifiku “D”.
            
         
               (7)
            
            
               Għaldaqstant, il-Parti 2 tal-Anness II tad-Deċiżjoni 2007/777/KE għandha tiġi emendata skont dan.
            
         
               (8)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   Il-Parti 2 tal-Anness II tad-Deċiżjoni 2007/777/KE hija emendata skont l-Anness ta' din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, l-14 ta' Jannar 2016.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 18, 23.1.2003, p. 11.
   
      (2)  Id-Deċiżjoni tal-Kummissjoni 2007/777/KE tad-29 ta' Novembru 2007 li tistipula l-kundizzjonijiet tas-saħħa tal-annimali u tas-saħħa pubblika kif ukoll il-mudelli taċ-ċertifikati għall-importazzjonijiet ta' ċerti prodotti tal-laħam u ta' stonkijiet, bżieżaq tal-awrina u msaren ittrattati għall-konsum mill-bniedem minn pajjiżi terzi u li tirrevoka d-Deċiżjoni 2005/432/KE (ĠU L 312, 30.11.2007, p. 49).
   
      (3)  Id-Deċiżjoni ta' Implimentazzjoni tal-Kummissjoni 2013/217/UE tat-8 ta' Mejju 2013 li temenda d-Deċiżjoni 2007/777/KE fir-rigward tal-entrata tal-Messiku fil-lista ta' pajjiżi terzi jew partijiet minnhom minn fejn hija awtorizzata l-introduzzjoni fl-Unjoni ta' prodotti tal-laħam u stonkijiet, bżieżaq tal-awrina u msaren ittrattati (ĠU L 129, 14.5.2013, p. 38).
   
      ANNESS
      Fil-Parti 2 tal-Anness II tad-Deċiżjoni 2007/777/KE, l-entrata għall-Messiku tinbidel b'dan li ġej:
      
         
                     “MX
                  
                  
                     Il-Messiku
                  
                  
                     A
                  
                  
                     D
                  
                  
                     D
                  
                  
                     A
                  
                  
                     D
                  
                  
                     D
                  
                  
                     A
                  
                  
                     D
                  
                  
                     D
                  
                  
                     XXX
                  
                  
                     A
                  
                  
                     D
                  
                  
                     XXX”